પોલીસ પાસેથી પ્રાપ્ત થતી માહિતી અનુસાર આણંદ તાલુકાના ચિખોદરામાં જલાનગરમાં રહેતા ઠાકોરભાઈ ઉદેસિંગ પરમાર ગતરાત્રે પોતાના ફોઈના દિકરા રાજેન્દ્ર વાઘેલાની મોટરસાયકલ લઈ પોતાના ભાણેજ આયુષ ઉર્ફે ગોટીયો રતિલાલ પરમાર ઉ. વ. ૧રને મોટરસાયકલ પર બેસાડી આણંદ સામરખા ચોકડી પાસે મુકવા જવા નીકળ્યો હતો અને સામરખા ચોકડી પાસે આવેલા પેટ્રોલપંપ પર પેટ્રોલ પુરાવી તેઓ રાત્રીના સાડા આઠ વાગ્યાના સુમારે પેટ્રોલ પંપમાંથી મોટરસાયકલ લઈ બહાર નીકળી રહ્યા હતા ત્યારે ચિખોદરા તરફથી પુરપાટ ઝડપે આવતી ટ્રકના ચાલકે મોટરસાયકલને પાછળથી ટક્કર મારી દેતા સર્જાયેલા અકસ્માતમાં મોટરસાયકલ પાછળ બેઠેલ આયુષ ઉર્ફે ગોટીયો ઉછળીને રોડ પર પટકાતા તેના પર ટ્રકનું ટાયર ફરી વળતા માથુ ફાટી જતાં ઘટનાસ્થળે જ મોત નિપજ્યું હતું.